Document ID: /roh_data/filtered/fineweb-2-filterrobots_roh.jsonl.gz/43336

La scheffa da las BKW sa saja conscienta dal fatg, che questa idea na saja betg bainvesida dapertut. Suzanne Thoma propona numnadamain, ch’il chantun Berna sa retiria da l’acziunariat da las BKW.
Betg sa privar dal squitsch d'interpresa
Las BKW saja in’interpresa cotada a la bursa e per radund la mesadad dals acziunaris saja la rentabilitad il pli impurtant. I saja tant difficil sco er malsaun, da sa privar da quest squitsch d’interpresa.
Cun quai ch’intgins controlleschian il chapital, hajan els l’impressiun da pudair influenzar lur strategia, vegn citada Suzanne Thoma. Quai saja dentant ina illusiun.
Nova lescha davart la participaziun a las BKW
Il chantun Berna è cun radund 52% da las aczias l’acziunari principal da las BKW. Il november vegn il Cussegl grond Bernais probablamain a discutar ina lescha da participaziun nova pertutgant la BKW. En la fasa da consultaziun è er vegnì discutà da spartir si las BKW.